
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 186 

23 Ιανουάριου 2015 


ΑΠΟΦΑΣΕΙ Σ 

Αριθμ. 8614/Δ2 

Πρόγραμμα Σπουδών του μαθήματος «Γεωλογία και Δι¬ 
αχείριση Φυσικών Πόρων» της Α' τάξης Γ ενικού Λυ¬ 
κείου. 

Ο ΥΠΟΥΡΓΟΣ 

ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 42 παρ. 2 περ. α του 
Ν. 4186/2013 (Α' 193) «Αναδιάρθρωση της Δευτεροβάθ¬ 
μιας Εκπαίδευσης και λοιπές διατάξεις». 

2. Τις διατάξεις του άρθρου 2 παρ. 3 περ. α υποπ. ββ 
του Ν. 3966/2011 (Α' 118) «Θεσμικό πλαίσιο των Πρότυπων 
Πειραματικών Σχολείων,Ίδρυση Ινστιτούτου Εκπαιδευτι¬ 
κής Πολιτικής, Οργάνωση του Ινστιτούτου Τεχνολογίας 
Υπολογιστών και Εκδόσεων «ΔΙΟΦΑΝΤΟΣ» και λοιπές 
διατάξεις». 

3. Το Π.Δ. 89/2014 (Α' 134) «Διορισμός Υπουργών, Ανα¬ 
πληρωτών Υπουργών και Υφυπουργών». 

4. Τις διατάξεις του άρθρου 90 του κώδικα Νομοθεσί¬ 
ας για την Κυβέρνηση και τα Κυβερνητικά όργανα που 
κυρώθηκε με το άρθρο πρώτο του Π.Δ. 63/2005 (Α' 98). 

5. Την με αριθμ. 3/14-01-2015 πράξη του Δ.Σ. του Ινστι¬ 
τούτου Εκπαιδευτικής Πολιτικής. 

6. Το γεγονός ότι από την απόφαση αυτή δεν προκα- 
λείται δαπάνη σε βάρος του κρατικού προϋπολογισμού, 
αποφασίζουμε: 

Άρθρο μόνον 

Καθορίζουμε το Πρόγραμμα Σπουδών του μαθήματος 
«Γεωλογία και Διαχείριση Φυσικών Πόρων» της Α' τάξης 
Γ ενικού Λυκείου ως εξής: 

ΠΡΟΓΡΑΜΜΑ ΣΠΟΥΔΩΝ 
ΓΕΩΛΟΓΙΑ ΚΑΙ ΔΙΑΧΕΙΡΙΣΗ ΦΥΣΙΚΏΝ ΠΟΡΩΝ 
Α' ΛΥΚΕΙΟΥ 

Η διδασκαλία της «Γεωλογίας και της Διαχείρισης 
των Φυσικών Πόρων» πρέπει να δίνει έμφαση σε σημα¬ 
ντικές έννοιες, αντιλήψεις και ικανότητες τις οποίες οι 
μαθητές θα χρησιμοποιήσουν για να πάρουν ορθές και 
αιτιολογημένες αποφάσεις, να σκέφτονται κριτικά, να 


αναλάβουν πρωτοβουλίες και να κατανοήσουν και να 
εκτιμήσουν τη Γη ως ένα σύστημα. Οι γενικοί σκοποί 
του μαθήματος είναι οι ακόλουθοι: 

• Να διδάξει στους μαθητές θεωρητικές και πρακτικές 
αρχές της «Γεωλογίας και της Διαχείρισης των Φυσικών 
Πόρων» και να αποδεικνύει τη συνάφεια τους με την 
καθημερινή τους ζωή και το περιβάλλον. 

• Να προσεγγίσει τη «Γεωλογία και τη διαχείριση των 
Φυσικών Πόρων» μέσω της διαδικασίας επίλυσης προ¬ 
βλήματος στην οποία ο εκπαιδευτικός θα «διευκολύνει 
στην αναζήτηση της λύσης». 

• Να εδραιώσει ένα διευρυμένο μαθησιακό περιβάλλον 
το οποίο να ενσωματώνει εργασία στο πεδίο, χρήση 
των ΤΠΕ, εργαστηριακές δραστηριότητες και διδασκα¬ 
λία στην τάξη. 

• Να υποστηρίζει τη βιωματική μάθηση μέσω της ανα¬ 
κάλυψης και να αναπτύσσει την ικανότητα κατανόησης 
των σύνθετων σχέσεων ανάμεσα στους ανθρώπους και 
στο περιβάλλον που αναδεικνύουν όλη την πολυπλοκό- 
τητα και τις συγκρούσεις της καθημερινής ζωής. 

• Να υποστηρίξει πρωτοβουλίες και συνεργασίες ομά¬ 
δων μαθητών σε θέματα που πραγματεύεται το παρόν 
γνωστικό αντικείμενο σε τοπικό, περιφερειακό, εθνικό 
και διεθνές επίπεδο. 

• Να χρησιμοποιεί πραγματικά τοπικά και περιφερει¬ 
ακά ζητήματα και προβλήματα (για τη Γ εωλογία και 
τη διαχείριση των Φυσικών Πόρων) για τη διατύπωση 
εκπαιδευτικών δραστηριοτήτων επίλυσης προβλήματος 
ώστε να προωθήσει το ενδιαφέρον των μαθητών για 
τις κοινότητες τους. 

• Να αναπτύξει δεξιότητες λήψης αποφάσεων και συμ¬ 
μετοχής στην επίλυση μελλοντικών περιβαλλοντικών 
ζητημάτων και προβλημάτων. 

• Να καλλιεργήσει αξίες, στάσεις και συμπεριφορές 
θετικές προς την ορθολογική διαχείριση των φυσικών 
πόρων και την προστασία του περιβάλλοντος. 

• Να συμβάλλει στην ανάπτυξη του ενδιαφέροντος 
των μαθητών για τη Γ εωλογία τη διαχείριση των Φυσι¬ 
κών Πόρων και τις θετικές επιστήμες γενικότερα. 

• Να αναπτύξει το ενδιαφέρον των μαθητών για τη 
γεωλογική και φυσική κληρονομιά και να αναδείξει την 
αλληλεξάρτηση γεωλογικής, φυσικής και πολιτιστικής 
κληρονομιάς. 

Γενικοί στόχοι 

Όσον αφορά στις γνώσεις, με την ολοκλήρωση της 
διδασκαλίας του μαθήματος, οι μαθητές θα πρέπει να 
είναι ικανοί να: 

• Αποδεικνύουν ότι γνωρίζουν και κατανοούν βασι¬ 
κές αρχές, μοντέλα, νόμους και βασική ορολογία των 
γεωεπιστημών. 

• Ορίζουν την έννοια των φυσικών πόρων και της 
αειφορίας. 

• Διαχωρίζουν τους ανανεώσιμους από τους μη ανα¬ 
νεώσιμους φυσικούς πόρους. 

• Γνωρίζουν πώς και πού θα βρουν και να έχουν πρό¬ 
σβαση σε επιστημονικά αξιόπιστες πληροφορίες σχε¬ 
τικά με τη Γη σε εθνικό και διεθνές επίπεδο. 

• Αναγνωρίζουν τις ευθύνες τους σχετικά με τη δι¬ 
ατήρηση της γεωποικιλότητας και την ορθολογική δι¬ 
αχείριση των φυσικών πόρων, σε τοπικό, εθνικό και 
διεθνές επίπεδο. 

• Κατανοούν τον πλανήτη Γη ως σύστημα. 

• Εκτιμούν τη γεωποικιλότητα και γεωλογική κληρο¬ 
νομιά ως βασική παράμετρο στο πλαίσιο των προγραμ¬ 
μάτων της τοπικής αειφόρου ανάπτυξης. 

• Γνωρίζουν και να μειώνουν τις επιπτώσεις των 
φυσικών καταστροφών και να αξιολογούν τα πλέον 
ενδεδειγμένα μέτρα για την αλλαγή των περιστά¬ 
σεων. 

• Αποδεικνύουν ικανότητα εφαρμογής των γεωεπι- 
στημονικών γνώσεων στον πραγματικό κόσμο και να 
λαμβάνουν τις ενδεδειγμένες αποφάσεις. 

• Περιγράφουν και να εξηγούν βασικά γεωλογικά 
φαινόμενα και διαδικασίες σε οικεία ή και άγνωστα 
περιβάλλοντα. 

• Ερμηνεύουν, αξιολογούν και να συνθέτουν γεωλο¬ 
γικά δεδομένα από ένα φάσμα πηγών και σε ένα εύρος 
περιβαλλόντων. 

Όσον αφορά στις δεξιότητες/ικανότητες, με την ολο¬ 
κλήρωση της διδασκαλίας του μαθήματος, οι μαθητές 
θα πρέπει να είναι ικανοί να: 


• Χρησιμοποιούν γεωλογικούς χάρτες, πυξίδα και ΟΡδ. 

• Αναγνωρίζουν βασικά ορυκτά, πετρώματα και δομές. 

• Συλλέγουν γεωλογικές πληροφορίες από διαφορε¬ 
τικές πηγές. 

• Χρησιμοποιούν μια ποικιλία εργαστηριακών τεχνι¬ 
κών σχετικών με τη γεωλογία και τη διαχείριση των 
φυσικών πόρων. 

• Εργάζονται με διαφορετικά είδη κειμένων, πινάκων 
και διαγραμμάτων. 

• Εργάζονται με γεωλογικούς χάρτες κ,λπ. 

• Καταγράφουν και αναλύουν τους φυσικούς πόρους, 
τους πιθανούς κινδύνους και τις επιπτώσεις τους από 
τη μη ορθολογική τους χρήση. 

• Συντάσσουν μικρής έκτασης αναφορές/εκθέσεις 
για τοπικά γεωλογικά θέματα και θέματα διαχείρισης 
φυσικών πόρων. 

Το πρόγραμμα σπουδών της «Γεωλογίας και της Δια¬ 
χείρισης Φυσικών Πόρων» υπό το πρίσμα της αειφόρου 
ανάπτυξης επιδιώκει σε σχέση με τις προσωπικές στά¬ 
σεις των μαθητών, τα ακόλουθα: 

• Συνειδητοποίηση και ευαισθητοποίηση σχετικά με 
τον τρόπο που οι γεωλογικές και περιβαλλοντικές πα¬ 
ράμετροι επηρεάζουν τη ζωή μας. 

• Συνειδητοποίηση της προσωπικής ευθύνης για τη 
διατήρηση του περιβάλλοντος. 

• Αναστοχασμό/προβληματισμό σχετικά με τις κατα¬ 
ναλωτικές συνήθειες. 

• Αξιολόγηση του πώς οι ανθρώπινες δραστηριότη¬ 
τες επηρεάζουν τους φυσικούς πόρους, τους πιθανούς 
κινδύνους από τη μη ορθολογική χρήση τους και τις 
συνέπειες τους. 

• Επίγνωση του πόσο διαφορετική μπορεί να είναι η 
κατάσταση στις διάφορες χώρες σχετικά με την εκ¬ 
μετάλλευση των φυσικών πόρων και το επίπεδο ζωής 
των κατοίκων. 

Συνθετικές εργασίες 

Σε κάθε ενότητα προτείνονται δραστηριότητες με τη μορφή συνθετικών εργασιών. Οι εργασίες αυτές 
πρέπει να πραγματοποιούνται, προκειμένου να αφήνεται «χώρος» στους μαθητές/τριες για την 
ανάληψη πρωτοβουλιών, την καλλιέργεια συνεργατικών και επικοινωνιακών δεξιοτήτων, καθώς και 
την ανάπτυξη της δημιουργικότητας, της κριτικής σκέψης και της αυτοεκτίμησης. Υπ’ αυτή την έννοια, 
αποτελεί μία εξαιρετικά κρίσιμη διάσταση της εκπαιδευτικής διαδικασίας. Οι προτεινόμενες συνθετικές 
εργασίες που διατρέχουν το Π.Σ, όπως και αυτές που ακολουθούν είναι ενδεικτικές. Προσβλέπουν 
όμως στην περαιτέρω εμπέδωση μείζονων ζητημάτων και βασικών εννοιών που χαρτογραφήθηκαν 
και αναπτύχθηκαν. 

Ο εκπαιδευτικός, προτείνεται να διαθέσει συμπληρωματικά μέχρι 6 ώρες για συνθετικές εργασίες σε 
όποια ενότητα κρίνει, και να τις προσαρμόσει ανάλογα με την υποδομή και τα μέσα που διαθέτει το 
σχολείο. Βεβαίως δύναται ή και ενδείκνυται να τις τροποποιήσει, με στόχο την αποτελεσματικότερη 
προσαρμογή τους στα τοπικά περιβάλλοντα και στην ανάδειξη των ιδιαίτερων χαρακτηριστικών και 
προβλημάτων του τόπου τους. 

Προτάσεις για τελικές συνθετικές εργασίες: 

Η συμβολή του μεταλλευτικού πλούτου στην εξέλιξη των πολιτισμών 

Ενδεικτική θεματολογία: Ορυχεία του Αιγαίου, προϊστορική Θάσος, η Μήλος και η γεωλογική της 
ιστορία, το πεντελικό μάρμαρο και τα αρχαία μνημεία, η μαρμαροτεχνία και οι μεγάλοι γλύπτες της 
Τήνου, τα ορυχεία του Παγγαίου και η ακμή της Μακεδονικής Δυναστείας, ο πολιτισμός των Ίνκας 
/Αζτέκων και τα ορυχεία χρυσού, βιομηχανική Αρχαιολογία και μεταλλευτική περιήγηση. 

Εντοπίζουν στο διαδίκτυο, σε χάρτες και σε έντυπες πηγές (βιβλία, ημερήσιος και περιοδικός Τύπος) 
πληροφορίες για την εξόρυξη, επεξεργασία και εκμετάλλευση μεταλλευμάτων για την υπό μελέτη 
περιοχή, από την αρχαία ως τη νεότερη εποχή. Μελετούν, αξιολογούν το υλικό και σχολιάζουν 
ερωτήματα που σχετίζονται με τη συμβολή των ορυκτών και πετρωμάτων στην ανάδειξη της 
ταυτότητας και των ιδιαίτερων πολιτισμικών χαρακτηριστικών. Επίσης διερευνούν με ποιους τρόπους 
η μεταλλευτική πολιτισμική κληρονομιά αυτών των περιοχών διαμορφώνει το σύγχρονο κοινωνικό- 
πολιτισμικό τοπίο (εναλλακτικός τουρισμός, επαγγέλματα, καινοτόμες πρακτικές, αρχιτεκτονική, κ.ά.). 

Ανανεώσιμες πηγές ενέργειας και ευρωπαϊκή πολιτική 

Αναζητούν υλικό, όπως διαγράμματα, πίνακες, στατιστικά στοιχεία, άρθρα σχετικά με τη συμμετοχή 
των ανανεώσιμων πηγών ενέργειας (ΑΠΕ) στην παραγωγή ηλεκτρικής ενέργειας σε εθνικό και 
ευρωπαϊκό επίπεδο. Καταγράφουν τα συγκριτικά πλεονεκτήματα που διαθέτει η Ελλάδα σχετικά με 
την αξιοποίηση των ΑΠΕ, και μελετούν πώς ανταποκρίνεται στην υιοθέτηση πολιτικών αειφορίας. 
Διερευνούν την ευρωπαϊκή πολιτική και το εθνικό σχέδιο δράσης για την αξιοποίηση των ΑΠΕ στο 
άμεσο μέλλον. Καταγράφουν τα οφέλη που απολαμβάνουν οι κάτοικοι ευρωπαϊκών χωρών από τη 
χρήση γεωθερμικής, αιολικής ή ηλιακής ενέργειας. 

Ανάδειξη Γεωτόπων - Γεωπάρκων, συμβολή στην αειφόρο ανάπτυξη 

Οι γεώτοποι είναι τα «βιβλία της Γης». Σε κάθε περιοχή του πλανήτη μας βρίσκονται γεωλογικές 
θέσεις, γεώτοποι που μας διηγούνται την ιστορία της Γης στη συγκεκριμένη περιοχή. 

Οι μαθητές/τριες περιηγούνται στους σημαντικότερους γεωτόπους της Ελλάδας με τη βοήθεια 
εκπαιδευτικού υλικού. Αναγνωρίζουν τα χαρακτηριστικά τους και το γεωλογικό φαινόμενο με το οποίο 
συνδέεται η δημιουργία τους, ανακαλύπτοντας με αυτό τον τρόπο τη γεωλογική εξέλιξη του ελληνικού 
χώρου. Συζητούν για τη σημασία των γεωτόπων και τη συσχετίζουν με την ιδιαίτερη ερευνητική και 
επιστημονική τους αξία, καθώς και με την προστασία του περιβάλλοντος. Συνδέουν τη διατήρηση της 
γεωλογικής κληρονομιάς με τη διατήρηση τόσο του φυσικού όσο και του δομημένου περιβάλλοντος, 
ενώ η ανάδειξή τους και η βιωσιμότητά τους είναι άρρηκτα συνδεδεμένη με την Αειφόρο Ανάπτυξη σε 
τοπικό και εθνικό επίπεδο. 

Η επιστήμη της Γεωλογίας και οι μεγάλες τομές στην εξέλιξή της 

Μέσα από βιβλιογραφική και διαδικτυακή έρευνα να εντοπίσουν μεγάλες φυσιογνωμίες -φυσιοδίφες 
και επιστήμονες της περιόδου 18° υ -20 ου αιώνα, που συνέβαλαν στην αυτονόμηση της Γεωλογίας από 
τη φιλοσοφία και το μύθο και την ανέδειξαν σε σύγχρονη επιστήμη, θεμελιώνοντας την επιστημονική 
σκέψη. Ενδεικτικά: 

Λαμάρκ (ύ. Β. ΙαιπατοΚ) και οι αναφορές στον κύκλο του νερού, στις φυσικές καταστροφές, στο ρόλο 
των απολιθωμάτων, στην ταξινόμηση των ιζηματογενών πετρωμάτων, στις κλιματικές αλλαγές. 

Χάττον (ϋ. Ηυίίοη), ιδρυτής της σύγχρονης γεωλογικής σκέψης. Συλλαμβάνει το ασύλληπτο μέγεθος 
του γεωλογικού χρόνου. 

Λάιελ (Ο. ίγθΙΙ), συμπληρώνει και εκλαϊκεύει τη θεωρία της «γεωλογικής ομοιομορφίας». Βέγκενερ (Α. 
\Λ/θ 9 θπθγ), διατυπώνει τη «Θεωρία της απομάκρυνσης των Ηπείρων» και της «Προέλευσης των 
Ηπείρων και των Ωκεανών», οι οποίες αποτελούν πρόδρομες θεωρίες της «Θεωρίας των Τεκτονικών 
Πλακών», η οποία άλλαξε τον τρόπο σκέψης των γεωλόγων, αποδίδοντας στα γεωλογικά φαινόμενα 
παγκοσμιότητα και σφαιρικότητα. 

Κλιματική αλλαγή 

Οι μαθητές, μέσα από βιβλιογραφική και διαδικτυακή έρευνα, αναζητούν (στον ελληνικό Τύπο) τίτλους 
εφημερίδων που αναφέρονται στην κλιματική αλλαγή, ως αφόρμηση για να διερευνήσουν το θέμα της 
κλιματικής αλλαγής. Καταγράφουν τα άμεσα και έμμεσα συμπτώματα της κλιματικής αλλαγής, όπως: 

• Άμεσα (λιώσιμο πάγων, ξηρασία, ανύψωση στάθμης της θάλασσας, ακραία καιρικά φαινόμενα). 

• Έμμεσα (δασικές πυρκαγιές, μείωση βιοποικιλότητας, εξάπλωση ασθενειών, μετακινήσεις 
πληθυσμών, μεταναστεύσεις, πρόσφυγες). 

Εξετάζουν τα αίτιά της και αναζητούν μέτρα μείωσης των επιπτώσεων. Μελετούν το πρωτόκολλο του 
ΚΙΟΤΟ και συζητούν για την Εμπορία ρύπων (πλεονεκτήματα, μειονεκτήματα). Αντιπαρατίθενται με 
θέμα την αρχή «ο ρυπαίνων πληρώνει» και αναζητούν τα μελλοντικά σενάρια. 

Ραδιοχρονολόγηση των πετρωμάτων 

Οι μαθητές, μέσα από βιβλιογραφική και διαδικτυακή έρευνα μελετούν τα ισότοπα και πώς αυτά 
χρησιμοποιούνται για γεωχρονολόγηση. Με επίσκεψη σε Εργαστήριο (Δημόκριτος) ή βιβλιογραφικά 
διερευνούν τις μεθόδους ραδιοχρονολόγησης με: σύστημα ουρανίου - μολύβδου, καλίου - αργού και 
με άνθρακα 14, καταγράφοντας τα κριτήρια επιλογής κάθε μεθόδου. Επιλέγουν την καταλληλότερη 
μέθοδο που μπορεί να χρησιμοποιηθεί στην αρχαιολογία και αναζητούν σε ποιες αρχαιολογικές 
έρευνες στην Ελλάδα τα τελευταία χρόνια έχουν χρησιμοποιηθεί και με τι αποτελέσματα. 

Υπεραλίευση και συνέπειες στο περιβάλλον και την οικονομία 

Η υπεραλίευση αποτελεί ίσως τη μεγαλύτερη απειλή για τις θάλασσες του πλανήτη. Τα 
ιχθυαποθέματα έχουν φθάσει στα όρια τους, εξαιτίας της εντατικής αλιείας που ασκείται με σύγχρονα 
εργαλεία και μεθόδους. 

Οι μαθητές αναζητούν σχετικό υλικό, όπως στατιστικά στοιχεία, δημοσιεύματα στον Τύπο, ευρωπαϊκή 
και εθνική νομοθεσία, απόψεις-θέσεις και πρακτικές περιβαλλοντικών οργανώσεων, τοπικών 
κοινωνιών, προκειμένου να διερευνήσουν ζητήματα και προβλήματα που σχετίζονται με την 
υπεραλίευση. Ενδεικτικά: Να καταγράψουν τις διαφορετικές απόψεις της αλιευτικής κοινότητας- 
επαγγελματίες και ερασιτέχνες ψαράδες. Να συζητήσουν τις επιπτώσεις της υπεραλίευσης στην 
οικονομία των χωρών και στα θαλάσσια οικοσυστήματα. Ενδείκνυται να εστιάσουν στη Μεσόγειο, 
προσδιορίζοντας τα είδη των αλιευμάτων που υπεραλιεύονται και κινδυνεύουν με αφανισμό. 

Η ισχύς της παρούσης αρχίζει από το σχολικό έτος 2015-2016 . 

Η απόφαση αυτή να δημοσιευθεί στην Εφημερίδα της Κυβερνήσεως. 


Αθήνα, 19 Ιανουάριου 2015 


Ο ΥΠΟΥΡΓΟΣ 

ΑΝΔΡΕΑΣ ΛΟΒΕΡΔΟΣ 




3048 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε υορφή ΡΥΡ/ΟΡ; 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή σά-τοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 € 

Α.Α.Π. 

160 € 

Ε.Β.Ι. 

65 € 

Α.Ε.Δ. 

10 € 


Τεύχος 

Έντυπη μορφή 

Α.Ε.-Ε.Π.Ε. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ο.Π.Κ. 

- 


Τεύχος 

Έντυπη μορφή 

Α' 

225 € 

Β' 

320 € 

Γ' 

65 € 

Υ.Ο.Δ.Δ. 

65 € 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της'Ενωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ,Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: ΙιΙίρ://νννννν.6ΐ.9Γ - β-πιαΜ: ννβόπΐ33ΐβΓ.βί@βί.9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


* Ο 2 Ο Ο 1862301 1 50036* 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 













































































